Ανακοίνωση εκ μέρους της Εποπτεύουσας Αρχής ΕΖΕΣ σύμφωνα με το άρθρο 4 παράγραφος 1 στοιχείο α) της πράξης που αναφέρεται στο σημείο 64α του παραρτήματος XIII της συμφωνίας ΕΟΧ [κανονισμός (ΕΟΚ) αριθ. 2408/92 του Συμβουλίου, της 23ης Ιουλίου 1992, για την πρόσβαση των κοινοτικών αερομεταφορέων σε δρομολόγια ενδοκοινοτικών αεροπορικών γραμμών] Επιβολή υποχρεώσεων παροχής δημόσιας υπηρεσίας σε τακτικές αεροπορικές γραμμές εντός της Νορβηγίας (97/C 136/05)

1. Σύμφωνα με το άρθρο 4 παράγραφος 1 στοιχείο α) του κανονισμού (ΕΟΚ) αριθ. 2408/92 του Συμβουλίου, της 23ης Ιουλίου 1992, για την πρόσβαση των κοινοτικών αερομεταφορέων σε δρομολόγια ενδοκοινοτικών αεροπορικών γραμμών, η Νορβηγία αποφάσισε να επιβάλλει υποχρεώσεις παροχής δημόσιας υπηρεσίας σε τακτικές αεροπορικές γραμμές, από την 1η Νοεμβρίου 1997, όσον αφορά το ακόλουθο δρομολόγιο:

- Lakselv - Tromsψ.

2. Η ΠΑΡΟΧΗ ΔΗΜΟΣΙΑΣ ΥΠΗΡΕΣΙΑΣ ΠΕΡΙΛΑΜΒΑΝΕΙ ΤΑ ΑΚΟΛΟΥΘΑ:

2.1. Ελάχιστη συχνότητα πτήσεων και ελάχιστη μεταφορική ικανότητα

Συχνότητα και αριθμός ενδιάμεσων σταθμών:

- Τουλάχιστον τρεις ημερήσιες μετ' επιστροφής πτήσεις από Δευτέρα έως Παρασκευή, προγραμματισμένες να συνδέονται με αεροπορικές γραμμές προς/από το Όσλο.

- Τουλάχιστον τρεις μετ' επιστροφής πτήσεις από Σάββατο έως Κυριακή συνδυασμένα, προγραμματισμένες να συνδέονται με αεροπορικές γραμμές προς/από το Όσλο.

- Ο μέσος αριθμός των ενδιάμεσων σταθμών σε εβδομαδιαία βάση δεν πρέπει να υπερβαίνει το 0,33.

Μεταφορική ικανότητα:

- Τουλάχιστον 700 θέσεις προς και από το Tromsψ από Δευτέρα έως και Παρασκευή.

- Τουλάχιστον 140 θέσεις προς και από το Tromsψ από Σάββατο έως Κυριακή συνδυασμένα.

Οι απαιτήσεις αυτές ισχύουν όλο το έτος. Οι απαιτήσεις οι σχετικές με τους ενδιάμεσους σταθμούς και με τις αεροπορικές συνδέσεις προς/από το Όσλο αφορούν μόνο έναν ελάχιστο απαιτούμενο αριθμό πτήσεων. Η υπηρεσία πρέπει υποχρεωτικά να παρέχεται το Σάββατο και την Κυριακή.

2.2. Πίνακες δρομολογίων

Οι πτήσεις μπορούν να κατανέμονται ομοιόμορφα κατά τη διάρκεια της ημέρας, λαμβάνοντας υπόψη τη ζήτηση του κοινού για αεροπορικά ταξίδια.

Οι ακόλουθες απαιτήσεις όσον αφορά τους πίνακες δρομολογίων ισχύουν από Δευτέρα έως και Παρασκευή (τοπική ώρα):

- Πρώτη άφιξη στο Tromsψ πριν τις 9.00 και τελική αναχώρηση προς το Tromsψ μετά τις 18.00.

- Πρώτη αναχώρηση από το Tromsψ πριν τις 11.00 και τελική αναχώρηση από το Tromsψ μετά τις 19.00.

2.3. Κατηγορία αεροσκάφους

Αεροσκάφος καταχωρημένο για τουλάχιστον 30 επιβάτες και διαθέτον θάλαμο υπό πίεση πρέπει να χρησιμοποιείται για τις απαιτούμενες πτήσεις.

Εφιστάται ιδιαιτέρως η προσοχή των αερομεταφορέων στις τεχνικές και λειτουργικές προϋποθέσεις που ισχύουν στα αεροδρόμια. Για περαιτέρω πληροφορίες, απευθυνθείτε στην Luftfartsverket (Διοίκηση Πολιτικής Αεροπορίας), PO Box 8124 Dep., N-0032 Oslo, τηλ.: (47-22) 94 20 00.

2.4. Αεροπορικοί ναύλοι

- Ο μέγιστος βασικός μίας διαδρομής ναύλος δεν πρέπει να υπερβαίνει τις 950 νορβηγικές κορόνες για την περίοδο από 1ης Νοεμβρίου 1997-31 Μαρτίου 1999 και τις 1 000 νορβηγικές κορόνες για την περίοδο από 1ης Απριλίου 1999-31 Μαρτίου 2000.

- Ο αερομεταφορέας θα συμμετέχει στις ισχύουσες εγχώριες μεταξύ γραμμών συμφωνίες και θα προσφέρει όλες τις εκπτώσεις που διατίθενται σύμφωνα με αυτές τις συμφωνίες.

- Κοινωνικές εκπτώσεις σύμφωνα με τη συνήθη πρακτική θα πρέπει εξίσου να προσφέρονται.

2.5. Συνέχεια της υπηρεσίας

Ο αριθμός ακυρωθεισών πτήσεων για λόγους αποδιδόμενους άμεσα στον αερομεταφορέα δεν πρέπει να υπερβαίνει το 2 % των σχεδιαζόμενων πτήσεων σε ετήσια βάση.

3. Για περαιτέρω πληροφορίες απευθυνθείτε στην ακόλουθη διεύθυνση:

Ministry of Transport and Communications

PO Box 8010 Dep.

N-0030 Oslo

τηλ.: (47-22) 24 90 90, φαξ: (47-22) 24 95